open-index/open-wikipedia-markdown huggingface dataset:
Αχλιά Λασιθίου

:*Για τον ομώνυμο οικισμό στη Λέσβο, δείτε: [[Αχλιά Λέσβου]]*

Τα **Αχλιά** είναι παραθαλάσσιος οικισμός της Κοινότητος Σχινοκαψάλων του Δήμου Ιεράπετρας και της τέως Επαρχίας Σητείας σε υψόμετρο 10 μέτρα. 

Βρίσκεται στην ακτή του Λιβυκού Πελάγους, 5 χιλιόμετρα νότια των Σχινοκαψάλων και 16 χιλιόμετρα ανατολικά της Ιεράπετρας. 

Ως οικισμός αναφέρεται επίσημα για πρώτη φορά το 1961 να απογράφεται στην τότε Κοινότητα Ορεινού (η Κοινότητα Σχινοκαψάλων ιδρύθηκε το 1963). Η παραλία της αποτελεί δημοφιλή προορισμό για τους επισκέπτες.

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Κεμάλ Κιλιτσντάρογλου

Ο **Κεμάλ Κιλιτσντάρογλου** (τουρκικά: **Kemal Kılıçdaroğlu**, γεννηθείς ως Κεμάλ Καραμπουλούτ,, 17 Δεκεμβρίου 1948) είναι Τούρκος σοσιαλδημοκράτης πολιτικός και οικονομολόγος. Ήταν ηγέτης του Ρεπουμπλικανικού Λαϊκού Κόμματος (PΛK) και αρχηγός της αξιωματικής αντιπολίτευσης στην Τουρκία από το 2010 έως το 2023. Ήταν βουλευτής της 2ης εκλογικής περιφέρειας της Κωνσταντινούπολης από το 2002 έως το 2015 και ως βουλευτής της 2ης εκλογικής περιφέρειας της Σμύρνης από το 2015 έως το 2023.

Στις 6 Μαρτίου 2023, ο Κιλιτσντάρογλου επιλέχτηκε από τα πέντε κόμματα της αντιπολίτευσης να ηγηθεί του συνασπισμού με το επίσημο όνομα «Συμμαχία του Έθνους»,  διεκδικώντας την τουρκική προεδρία ως αντίπαλος του Ρετζέπ Ταγίπ Ερντογάν.

Πριν μπει στην πολιτική, ο Κιλιτσντάρογλου ήταν δημόσιος υπάλληλος και υπηρέτησε ως Πρόεδρος του Ιδρύματος Κοινωνικών Ασφαλίσεων (SSK) από το 1991 έως το 1996 και ξανά από το 1997 έως το 1999. Εξελέγη στις γενικές εκλογές του 2002 και έγινε αρχηγός της κοινοβουλευτικής ομάδας του PΛK. Στις αυτοδιοικητικές εκλογές του 2009, προτάθηκε ως υποψήφιος του PΛK για Δήμαρχος της Κωνσταντινούπολης αλλά έχασε από το Κόμμα Δικαιοσύνης και Ανάπτυξης (AKP), λαμβάνοντας το 37% των ψήφων, έναντι του 44,71% που έλαβε το AKP. Εξελέγη αναπληρωτής πρόεδρος της Σοσιαλιστικής Διεθνούς στις 31 Αυγούστου 2012.

## Βιογραφικό

Ο Κεμάλ Καραμπουλούτ (αργότερα: *Κιλιτσντάρογλου*), γεννήθηκε 17 Δεκεμβρίου 1948 στο Ναζιμιέ της Επαρχίας Τούντζελι της δυτικής Τουρκίας. Αφού περάτωσε τις δευτεροβάθμιες σπουδές, σπούδασε Οικονομικά στο Πανεπιστήμιο Γκαζί στην Άγκυρα, λαμβάνοντας πτυχίο το 1971. 

Από το 1971 έως το 1991, εργάστηκε στη δημόσια διοίκηση της Τουρκίας και συγκεκριμένα στο Υπουργείο Οικονομικών, υπηρετώντας σε διάφορες θέσεις. Από το 1991 έως το 1996 και από το 1997 έως το 1999, υπηρέτησε ως Πρόεδρος του Ιδρύματος Κοινωνικών Ασφαλίσεων (SSK).

## Πολιτική
Αφού αυτοσυνταξιοδοτήθηκε από την δημόσια διοίκηση το 1999, ο Κιλιτσντάρογλου έθεσε υποψηφιότητα για τις εκλογές, όμως δεν κατάφερε να εκλεγεί. 

Στις εκλογές του 2002, εξελέγη ως μέλος του Τουρκικού Κοινοβουλίου από την 2η περιφέρεια της Κωνσταντινούπολης. Επανεξελέγη στην ίδια εκλογική περιφέρεια το 2007 και το 2011. Από το 2015 έως και το 2023 εκλέγονταν στην 2η εκλογική περιφέρεια της Σμύρνης. 

### Ηγέτης της Αντιπολίτευσης και του CHP (2010–2023)
Ύστερα από την παραίτηση του επί μακρόν ηγέτη του Ρεπουμπλικανικού Λαϊκού Κόμματος, (PΛK) Ντενίζ Μπαϊκάλ τον Μάιο του 2010, ο Κιλιτσντάρογλου εξελέγη ως 7ος πρόεδρος του κόμματος και έγινε Αρχηγός της Αξιωματικής Αντιπολίτευσης της Τουρκίας, θέση την οποία διατήρησε έως ως την ήττα του στις εσωκομματικές εκλογές στις 5 Νοεμβρίου 2023. 

## Παραπομπές


Κατηγορία:Τούρκοι πολιτικοί
Κουεζόν

Η **Κουεζόν** (ταγκάλογκ: Lungsod ng Quezon, , ) είναι η πιο πολυπληθής πόλη στις Φιλιππίνες. Σύμφωνα με την απογραφή του 2020, έχει πληθυσμό 2.960.048 κατοίκους. Ιδρύθηκε στις 12 Οκτωβρίου 1939 και πήρε το όνομά της από τον Μανουέλ Λ. Κέσον, τον δεύτερο πρόεδρο των Φιλιππίνων. Η πόλη προοριζόταν να είναι η εθνική πρωτεύουσα των Φιλιππίνων που θα αντικαθιστούσε τη Μανίλα, καθώς η τελευταία υπέφερε από υπερπληθυσμό, έλλειψη στέγασης, κακή υγιεινή και κυκλοφοριακό συνωστισμό. Για την δημιουργία της πόλης Κέσον, εξαιρέθηκαν αρκετές ισπανόφωνες συνοικίες από τις πόλεις Καλοόκαν, Μαρικίνα, Σαν Χουάν και Πάσιγκ, εκτός από τις οκτώ τεράστιες εκτάσεις που αγόρασε η κυβέρνηση των Φιλιππίνων για το σκοπό αυτό. Ανακηρύχθηκε επίσημα ως εθνική πρωτεύουσα στις 12 Οκτωβρίου 1949 και πολλά κυβερνητικά τμήματα και ιδρύματα απομακρύνθηκαν από τη Μανίλα και εγκαταστάθηκαν στη νέα πρωτεύουσα. Αυτό επέβαλε την επέκταση της πόλης προς τα βόρεια, αφαιρώντας το Νοβαλίτσες από το Καλοόκαν που το χώρισε σε δύο μη συνεχόμενα μέρη. Αρκετές ισπανόφωνες συνοικίες πάρθηκαν επίσης από το Σαν Ματέο και μέρη του Μονταλμπάν. Ωστόσο, στις 24 Ιουνίου 1976, θεσπίστηκε το Προεδρικό Διάταγμα 940, το οποίο επέστρεψε στη Μανίλα το καθεστώς της εθνικής πρωτεύουσας, ενώ ολόκληρη η Μητροπολιτική Μανίλα ορίστηκε ως έδρα της κυβέρνησης.

## Παραπομπές


Κατηγορία:Πόλεις των Φιλιππίνων
Κάτω Χωριό Λασιθίου

Το **Κάτω Χωριό**, επισήμως γνωστό ως **Κάτω Χωρίον**, είναι χωριό και έδρα ομώνυμης κοινότητος του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθίου της Κρήτης.

## Γενικά στοιχεία
Το Κάτω χωριό βρίσκεται στο στενότερο σημείο της Κρήτης, περίπου στα μισά μεταξύ της Παχείας Άμμου στον κόλπο του Μιραμπέλλου και της Ιεράπετρας στο Λιβυκό Πέλαγος, στη δυτική άκρη των ορέων της Θρυπτής. Απέχει περίπου 7 χιλιόμετρα βορειοανατολικά από την Ιεράπετρα και 8 χιλιόμετρα νότια από την Παχειά Άμμο ενώ έχει υψόμετρο 150 μέτρα. Στην περιοχή υπάρχουν ίχνη κατοίκησής της από τη Νεολιθική εποχή (έχει βρεθεί πήλινο ειδώλιο που χρονολογείται μεταξύ 8ης και 7ης χιλιετίας).

### Αξιοθέατα

* Η εκκλησία Μεταμορφώσεως Σωτήρος στην τοποθεσία Αρχοντικά, η οποία κτίστηκε το 1831 και έχει σπουδαία ξυλόγλυπτα τέμπλα διαφορετικής τεχνοτροπίας.
* Η εκκλησία της Αγίας Τριάδας στο νότιο άκρο του χωριού. Πρόκειται για μονόκλιτο, ρυθμού βασιλικής, ναό, ο οποίος χρονολογείται στα τέλη του 17ου αιώνα και είναι διακοσμημένος με ξυλόγλυπτο τέμπλο, δεσποτικό θρόνο και προσκυνητάρι του 19ου αιώνα.
* Η εκκλησία της Κοιμήσεως της Θεοτόκου. Πρόκειται για μεγαλοπρεπή τρίκλιτο ναό, ρυθμού βασιλικής με τρούλο.
* Το ξωκλήσι του Προφήτη Ηλία το οποίο είναι κτισμένο σε λόφο πάνω από το χωριό, με θέα και στα δύο πελάγη.

## Διοικητικά στοιχεία
*Δείτε: *'Κοινότητα Κάτω Χωρίου**'

Το Κάτω Χωρίο αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Το 1961 στον οικισμό προσαρτήθηκαν οι καταργούμενοι οικισμοί Επάνω Χωρίον,  Παπαδιανά και Επισκοπή. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με την Θρυπτή και την Ψαρή αποτελούν την Κοινότητα Κάτω Χωρίου που υπάγεται στη δημοτική ενότητα Ιεράπετρας του Δήμου Ιεράπετρας. Σύμφωνα με την απογραφή του 2021 ως κοινότητα εν συνόλω έχει 969 κατοίκους ενώ ως οικισμός 960.μικρογραφία|350px|Τα όρια της κοινότητας.
## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Madam Secretary (τηλεοπτική σειρά)

**Κυρία Υπουργός** (*Madam Secretary*) είναι ο τίτλος αμερικανικής δραματικής σειράς πολιτικού περιεχομένου που δημιουργήθηκε από την Barbara Hall με τους Μόργκαν Φρίμαν και Lori McCreary ως εκτελεστικούς παραγωγούς. Πρωταγωνιστεί η Téa Leoni ως Elizabeth McCord, πρώην πράκτορας της CIA και καθηγήτρια πολιτικών επιστημών που γίνεται υπουργός Εξωτερικών των Ηνωμένων Πολιτειών. Μεταδιδόταν στο CBS από τις 21 Σεπτεμβρίου 2014 έως τις 8 Δεκεμβρίου 2019. Προβλήθηκαν, συνολικά, 120 επεισόδια. Στην Ελλάδα, μεταδίδεται από την ΕΡΤ2.

Οι πρώτες πέντε σεζόν της κυρίας υπουργού πραγματεύονται τη ζωή της Elizabeth McCord τέως υπουργού Εξωτερικών των Ηνωμένων Πολιτειών. Η σειρά εστιάζει επίσης στην προσωπική ζωή των χαρακτήρων. Στο τέλος της πέμπτης σεζόν, η McCord ανακοινώνει ότι θα είναι υποψήφια για την προεδρία. Καθώς ξεκινά η έκτη σεζόν, το κοινό μαθαίνει ότι έχει κερδίσει τις εκλογές και το υπόλοιπο της σειράς την ακολουθεί ως η πρώτη γυναίκα πρόεδρος της Αμερικής.

## Επεισόδια


## Παραπομπές


## Εξωτερικοί σύνδεσμοι
*Η κυρία υπουργός

Κατηγορία:Αμερικανικές τηλεοπτικές σειρές
Κυβερνήτης της Λουιζιάνας

Ο **Κυβερνήτης της Λουιζιάνας** (αγγλικά: *Governor of Louisiana*) (γαλλικά: *Gouverneur de la Louisiane)*, είναι ο αρχηγός της πολιτείας, ο επικεφαλής της πολιτειακής κυβέρνησης, και ο ανώτατος εκτελεστικός αξιωματούχος της Αμερικανικής πολιτείας της Λουζιάνας. Ο Κυβερνήτης, διευθύνει την πολιτειακή κυβέρνηση της Λουζιάνας, καθώς και τις στρατιωτικές, αστυνομικές και ναυτικές δυνάμεις της πολιτείας.

Σημερινός και 56ος Κυβερνήτης της Λουζιάνας, είναι ο Ρεπουμπλικανός Τζεφ Λάντρι, από τις 8 Ιανουαρίου 2024. 

## Προϋποθέσεις
Σύμφωνα με το άρθρο 4 και παράγραφο 2, του Συντάγματος της πολιτείας της Λουιζιάνας, ο υποψήφιος για το αξίωμα του Κυβερνήτη, πρέπει να έχει τις εξής προϋποθέσεις: 

* Να έχει συμπληρώσει το 25ο έτος της ηλικίας του
* Να ψηφίζει (εγγεγραμμένος)
* Να είναι πολίτης των Ηνωμένων Πολιτειών
* Να είναι κάτοικος στην πολιτεία της Λουιζιάνας, τα τελευταία 5 χρόνια

## Παραπομπές


Λουιζιανα

Κατηγορία:Λουιζιάνα
Κυβερνήτης της Βόρειας Ντακότα

Ο **Κυβερνήτης της Βόρειας Ντακότα** (αγγλικά: *Governor of North Dakota*), είναι ο αρχηγός της πολιτείας, ο επικεφαλής της πολιτειακής κυβέρνησης, και ο ανώτατος εκτελεστικός αξιωματούχος στην Αμερικανική πολιτεία της Βόρειας Ντακότα. Ο Κυβερνήτης επίσης, είναι και ο ανώτατος διοικητής των ενόπλων και αστυνομικών δυνάμεων της πολιτείας. 

Σημερινός και 34ος Κυβερνήτης της Βόρειας Ντακότα, είναι ο Ρεπουμπλικανός  Κέλι Άρμστρονγκ από τις 15 Δεκεμβρίου 2024.

## Προϋποθέσεις
Σύμφωνα με το άρθρο 5 και παράγραφο 7, του Συντάγματος της πολιτείας της Βόρειας Ντακότα, ο υποψήφιος για το αξίωμα του Κυβερνήτη, πρέπει να έχει τις εξής προϋποθέσεις: 

* Να έχει συμπληρώσει το 30ο έτος της ηλικίας του
* Να είναι κάτοικος στην πολιτεία της Βόρειας Ντακότα, τα τελευταία 5 χρόνια 
* Να είναι εγγεγραμμένος ψηφοφόρος 

## Παραπομπές


Βορεια Ντακοτα

Κατηγορία:Βόρεια Ντακότα
Κοσμηρά Ιωαννίνων

Η **Κοσμηρά** είναι οικισμός του Δήμου Ιωαννιτών της Περιφερειακής Ενότητας Ιωαννίνων της Περιφέρειας Ηπείρου.

## Γενικά στοιχεία
Η Κοσμηρά βρίσκεται σε απόσταση 13 χλμ. από την πόλη των Ιωαννίνων, σε ένα από τα υψώματα του λεκανοπεδίου, και σε υψόμετρο 680 μέτρων. Η ονομασία του χωριού δεν συνδέεται με κάποιο συγκεκριμένο γεγονός, αν και κάτοικοι του χωριού υποστηρίζουν ότι προέρχεται από το τουρκικό "κοσ"+"μηρ", που σημαίνει "καλό γάλα".

Τα 577 άτομα που κατοικούν αυτή τη στιγμή (απογραφή 2011) στο χωριό αυξάνονται συνεχώς, καθώς κάτοικοι της πόλης και του γενικότερου λεκανοπεδίου επιλέγουν την παραμονή τους στην Κοσμηρά για τη μικρή απόσταση που έχει από τα Ιωάννινα (μόλις 20 λεπτά της ώρας) και το καλό κλίμα. Τα βουνά που περικλείουν το χωριό είναι η Γούβα, το Κουρί και η Αγία Μαρίνα.

Οι κάτοικοι του χωριού εργάζονται σε μεγάλο βαθμό σε επιχειρήσεις και υπηρεσίες των Ιωαννίνων, ενώ μικρός είναι ο αριθμός των κατοίκων που ασχολούνται με την κτηνοτροφία και τη γεωργία.

Στην Κοσμηρά γεννήθηκε το 1908 ο θεολόγος και πανεπιστημιακός Σοφοκλής Λώλης.

## Παραπομπές


Κατηγορία:Δήμος Ιωαννιτών
Κατηγορία:Χωριά της περιφερειακής ενότητας Ιωαννίνων
Μάκης Δημάκης

Ο **Μάκης Δημάκης** (πραγματικό όνομα: **Δημοσθένης Σιρλακίδης**) (Άαχεν, 18 Ιουνίου 1971), είναι Έλληνας λαϊκός τραγουδιστής και μπουζουξής, με καταγωγή από την Επτάλοφο Κιλκίς.

## Παραπομπές


Κατηγορία:Έλληνες τραγουδιστές
Κατηγορία:Λαϊκοί τραγουδιστές
Δημάκης Μάκης
Πανελλήνια πρωταθλήματα ταεκβοντό: Οι τελικές κατατάξεις

H Ελληνική Ομοσπονδία Ταεκβοντό, σε ετήσια βάση διοργανώνει τα Πανελλήνια πρωταθλήματα ανδρών/γυναικών, νέων ανδρών/νέων γυναικών, εφήβων/νεανίδων, παίδων/κορασίδων, τεχνικό (Poomsae), σχολικό πρωτάθλημα αλλά και το διασυλλογικό πρωτάθλημα πανελλήνιας συμμετοχής.

## Οι κατατάξεις των συλλόγων στα πανελλήνια πρωταθλήματα Ταεκβοντό 2022

## Οι κατατάξεις των συλλόγων στα πανελλήνια πρωταθλήματα Ταεκβοντό 2016-2021

## Παραπομπές


Κατηγορία:Τάε κβον ντο στην Ελλάδα
Ζίγκμουντ Λέβε

Ο **Ζίγκμουντ Λέβε**(6 Νοεμβρίου 1885 - 2 Μαΐου 1962) ήταν Γερμανός φυσικός, ηλεκτρονικός και επιχειρηματίας ο οποίος μαζί με τον αδερφό του Νταβίντ Λούντβιχ Λέβε ίδρυσε στο Βερολίνο την ομώνυμη εταιρεία παραγωγής ραδιοφώνων, τηλεοράσεων και ηχητικών συστημάτων.

## Παραπομπές


Κατηγορία:Γερμανοί επιχειρηματίες
HEC Paris

Το **HEC Paris** είναι ευρωπαϊκό οικονομικό πανεπιστήμιο που βρίσκεται στο Jouy-en-Josas, στο Παρίσι. Ιδρύθηκε το 1881 και συχνά θεωρείται η καλύτερη ευρωπαϊκή σχολή επιχειρήσεων. Το HEC προσφέρει τα πρωτοποριακά προγράμματα Master in Management, MSc International Finance, MSc in Innovation & Entrepreneurship, MBA και EMBA προγράμματα, εξειδικευμένα προγράμματα MSc και το διδακτορικό του πρόγραμμα.

## Περιγραφή

Τα προγράμματα που προσφέρει το HEC Paris είναι τριπλά διαπιστευμένα από τους διεθνείς οργανισμούς AMBA, EQUIS και AACSB. Το πανεπιστήμιο έχει πολλούς αξιόλογους αποφοίτους στους χώρους των επιχειρήσεων και της πολιτικής, όπως ο Ουριέλ Ζοχάρ και o Ντομινίκ Στρος-Καν.

Βρίσκεται στη 2η θέση στον κόσμο στην κατάταξη για Master in Management σύμφωνα με τους Financial Times για το 2021. Το δίκτυο αποφοίτων της σχολής αριθμεί 60.000 μέλη σε 150 χώρες και 200 εθνικότητες.

## Ιστορία

Ιδρύθηκε το 1881 από το Εμπορικό Επιμελητήριο του Παρισιού (CCIP) με 57 μαθητές στην πρώτη τάξη. Η école des Hautes Études Commerciales de Paris (HEC) στόχευε να είναι στους τομείς της διαχείρισης και του εμπορίου, όπως ήταν η Centrale Paris στον τομέα της μηχανικής.

Το 1921, το σχολείο εισήγαγε τη μέθοδο της επιχειρησιακής σχολής του Χάρβαρντ, αλλά οι περισσότερες διαλέξεις παρέμειναν θεωρητικές. Το 1938, το πρόγραμμα του HEC επεκτάθηκε σε 3 χρόνια.

Λόγω της ζήτησης των γαλλικών εταιρειών για εκπαίδευση στη διαχείριση με το στυλ της Βόρειας Αμερικής, στα τέλη της δεκαετίας του 1950, η μέθοδος βάσει υποθέσεων γενικεύτηκε και δημιουργήθηκε ένα μονοετές classe préparatoire για την προετοιμασία της εισαγωγικής εξέτασης, η οποία είχε γίνει πιο δύσκολη. Μια απόδειξη της αναγνώρισης του διπλώματος είναι ότι μόνο το 9% των φοιτητών του HEC φοίτησαν επίσης στο πανεπιστήμιο το 1959, ενώ το 1929 το ποσοστό αυτό ήταν στο 47%.

Το 1964, ο Γάλλος πρόεδρος Σαρλ ντε Γκωλ εγκαινίασε μια νέα δασώδη πανεπιστημιούπολη έκτασης 250 στρεμμάτων (1 km2) στο Jouy-en-Josas. Το 1967, η HEC ξεκίνησε τα προγράμματα εκπαίδευσης. Οι γυναίκες γίνονται δεκτές στο HEC από το 1973. Μόνο 27 γυναίκες έγιναν δεκτές εκείνη τη χρονιά και το HEC jeunes filles (HECJF), ένα άλλο σχολείο αφιερωμένο στις γυναίκες, έκλεισε. Οι απόφοιτοί του θεωρούνται επίσημα ως απόφοιτοι του HEC. Οι απόφοιτοι του HECJF περιλαμβάνουν, για παράδειγμα, την Edith Cresson, την πρώτη και μέχρι σήμερα τη μοναδική γυναίκα που κατείχε το αξίωμα του πρωθυπουργού της Γαλλίας.

Το 1988, η HEC ίδρυσε το δίκτυο CEMS με το ESADE, το Πανεπιστήμιο Bocconi και το Πανεπιστήμιο της Κολωνίας.

Το 2015, το σχολείο υιοθέτησε ένα νέο νομικό καθεστώς για να επιτρέψει σε ιδιώτες επενδυτές να ενταχθούν στο Διοικητικό Συμβούλιο.

Το 2017, η HEC ξεκίνησε ένα χαρτοφυλάκιο νέων προγραμμάτων διπλού πτυχίου που ονομάζεται M2M με το Yale School of Management, το Πανεπιστήμιο Επιστήμης και Τεχνολογίας του Χονγκ Κονγκ και το Fundação Getulio Vargas.

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Πανεπιστήμια στη Γαλλία
Νικόλαος Πρασακάκης

Ο **Νικόλαος Πρασακάκης** ήταν έλληνας αγωνιστής της επανάστασης του 1821, Φιλικός, και πολιτικός του ελεύθερου Ελληνικού κράτους.

Ο Πρασακάκης με καταγωγή τη Χίο δραστηριοποιούνταν σαν έμπορος στη Μασσαλία, καταγόταν από παλιά εξελληνισμένη Γενουάτικη οικογένεια και ήταν παντρεμένος με την Αικατερίνη Σκυλίτζη με την οποία απέκτησαν δύο παιδιά, τον Λεωνή και τον Εμμανουήλ. Πολέμησε με το φιλελληνικό σώμα του Φαβιέρου και πήρε μέρος στην Εκστρατεία της Χίου.

Αργότερα εγκαταστάθηκε στην Ερμούπολη της Σύρου όπου ανέπτυξε επιχειρηματικές δραστηριότητες. Επί κυβερνήτη Καποδίστρια είχε αναλάβει δημόσια διοικητική θέση. Ήταν πληρεξούσιος Χίου στην Εθνική συνέλευση του 1843 και δήμαρχος Ερμούπολης την περίοδο 1837-1840. Επίσης αναφέρεται πληρεξούσιος Χίων στην Δ΄ Εθνοσυνέλευση Άργους το 1829, και γερουσιαστής επί Όθωνα.

Πέθανε στην Αθήνα, όπου είχε εγκατασταθεί από το 1844, το 1860 σε ηλικία 70 ετών. Είχε τιμηθεί με το μετάλιο του τάγματος του Σωτήρος.

## Παραπομπές


Κατηγορία:Αγωνιστές του 1821
Κατηγορία:Έλληνες γερουσιαστές
Κατηγορία:Έλληνες πληρεξούσιοι
Κατηγορία:Τάγμα του Σωτήρος
Κατηγορία:Δήμαρχοι Ερμουπόλεως
Κατηγορία:Έλληνες μέλη της Φιλικής Εταιρείας
WarnerMedia

Η **Warner Media, LLC** ,γνωστή κυρίως ως **WarnerMedia** , ήταν μια αμερικανική πολυεθνική εταιρεία για τα μέσα μαζικής ενημέρωσης και της ψυχαγωγίας με ομίλους ετερογενών δραστηριοτήτων των εταιριών που ανήκουν σε AT&T και εδρεύει στο 30 Hudson Yards συγκρότημα στην πόλη της Νέας Υόρκης, στις Ηνωμένες Πολιτείες. Δημιουργήθηκε αρχικά το 1990 από τον Steve Ross από τη συγχώνευση της Time Inc. και της αρχικής Warner Communications και ήταν παλαιότερα γνωστή ως Time Warner από το 1990 έως το 2001 και ξανά από το 2003 έως το 2018. Η εταιρεία διαθέτει ταινίες, και τηλεοπτικές σειρές με τα περιουσιακά της στοιχεία, συμπεριλαμβανομένων της WarnerMedia Studios & Networks, που αποτελούνται από τα ψυχαγωγικά περιουσιακά στοιχεία των Turner Broadcasting, HBO και Cinemax καθώς και της Warner Bros, της WarnerMedia Studios & Networks, που αποτελείται από τις ταινίες, τα κινούμενα σχέδια, τα στούντιο τηλεόρασης, το τμήμα οικιακής ψυχαγωγίας της εταιρείας και το Studio Υπηρεσίες διανομής, την κοινοπραξία της με την Universal Pictures Home Entertainment, DC Comics, New Line Cinema και, μαζί με την ViacomCBS, ποσοστό του 50% στο τηλεοπτικό δίκτυο The CW, της WarnerMedia News & Sports, που αποτελείται από ειδήσεις και αθλητικά στοιχεία της Turner Broadcasting, συμπεριλαμβανομένων των CNN, Turner Sports και AT&T SportsNet, της WarnerMedia Sales & Distribution, που αποτελείται από την εταιρεία ψηφιακών αναλύσεων Xandr και Otter Media, και της WarnerMedia Direct, που αποτελείται από την υπηρεσία ροής HBO Max.

Παρά το γεγονός ότι η Time Inc. ξεκίνησε το 2014, η εταιρεία διατήρησε το όνομα Time Warner μέχρι την εξαγορά της AT&T το 2018, μετά την οποία έγινε WarnerMedia. Στις 22 Οκτωβρίου 2016, η AT&T ανακοίνωσε μια προσφορά για την εξαγορά της Time Warner έναντι 85 δισεκατομμυρίων δολαρίων (συμπεριλαμβανομένου και του υποτιθέμενου χρέους της Time Warner).Η προτεινόμενη συγχώνευση επιβεβαιώθηκε στις 12 Ιουνίου 2018, αφού η AT&T κέρδισε μια αντιμονοπωλιακή αγωγή που υπέβαλε το Υπουργείο Δικαιοσύνης των ΗΠΑ το 2017 για να εμποδίσει την εξαγορά. Η συγχώνευση έκλεισε δύο ημέρες αργότερα, με την εταιρεία να γίνεται θυγατρική της AT&T. Στο πλαίσιο της AT&T, η εταιρεία προχώρησε στην έναρξη μιας υπηρεσίας ροής βασισμένο στο περιεχόμενο της εταιρείας, γνωστό ως HBO Max.

Το 2021 αποφασίστηκε η συγχώνευση της εταιρείας με την Discovery, Inc., με αποτέλσμα τον σχηματισμό μιας νέας εταιρείας, της Warner Bros. Discovery. Η συμφωνία ολοκληρώθηκε στις 8 Απριλίου του 2022.

## Παραπομπές


## Εξωτερικοί Σύνδεσμοι
* 


Κατηγορία:Επιχειρήσεις των ΗΠΑ
Κατηγορία:Πρώην επιχειρήσεις των ΗΠΑ
Κατηγορία:Επιχειρήσεις Μέσων Μαζικής Ενημέρωσης
Κατηγορία:Εταιρείες ιδρυθείσες το 1972
Ρωσικές βουλευτικές εκλογές 2021

Στις 17-19 Σεπτεμβρίου 2021 διεξήχθησαν **βουλευτικές εκλογές στη [[Ρωσία]]**, για να εκλεγούν τα 450 μέλη της Κρατικής Δούμας. Στο ίδιο τριήμερο διεξήχθησαν και οι εκλογές για τους κυβερνήτες 9 περιοχών καθώς και για τα μέλη των περιφερειακών και τοπικών συμβουλίων.

Πρώτο κόμμα αναδείχθηκε η Ενωμένη Ρωσία, που υποστηρίζει τον Πρόεδρο Βλαντίμιρ Πούτιν, ενώ σημαντική αύξηση στα ποσοστά του είχε το Κομμουνιστικό Κόμμα.

Η ΚΕΕ προγραμμάτισε αυτές τις εκλογές να είναι τριήμερες (αντί για μονοήμερη),  λαμβάνοντας υπόψη τις υγειονομικές και επιδημιολογικές επιπλοκές λόγω της πανδημίας κορονοϊού, καθώς και τα αποτελέσματα των δημοσκοπήσεων για τη διεξαγωγή της ψηφοφορίας, αποφάσισαν ότι με τις δύο πρόσθετες ημέρες θα εξασφαλισθεί περισσότερη ασφάλεια, άνεση και ευκολία στην προσέλευση των εκλογέων.

Η μεγάλη καινοτομία των εκλογών αυτών, ήταν η ψηφοφορία μέσω Διαδικτύου, την οποία αξιοποίησαν σε ποσοστό 96.5% οι τεχνολογικά καταρτισμένοι νέοι σε ηλικία, Μοσχοβίτες.

## Εκλογικό σύστημα
Σύμφωνα με το Ρωσικό Σύνταγμα η Κρατική Δούμα αποτελείται από 450 μέλη, τα οποία εκλέγονται με δημοκρατικές, άμεσες εκλογές, με καθολική και μυστική ψηφοφορία που διεξάγεται ελεύθερα σε όλη την επικράτεια, για πενταετή θητεία, ως εξής:

* τα 225 μέλη εκλέγονται με απλό πλειοψηφικό σύστημα από ισάριθμες μονοεδρικές εκλογικές περιφέρειες.
* τα 225 μέλη εκλέγονται με αναλογική εκπροσώπηση. Το εκλογικό όριο για να μπει ένα κόμμα στην Κρατική Δούμα είναι 5% του συνολικού αριθμού ψήφων μίας ομόσπονδης ενότητας.

Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες της Ρωσίας ηλικίας άνω των 18 ετών.

## Διεξαγωγή

Αρχείο:Polling station School 130, Kazan (2021-09-17) 08.jpg|Εκλογικό κέντρο σε σχολείο του Καζάν.
Αρχείο:Избирательный участок. Северодвинск, Морской 12А. Школа № 5.jpg|Εκλογικό κέντρο σε σχολείο του Σεβερόντβισκ.
Αρχείο:PS862 Ryazan, Russia - Parliamentary Election September 2021.jpg|Εκλογικό κέντρο στο Ριαζάν. Οι κάλπες είναι αυτοματοποιημένες.
Αρχείο:СПб, выборы 2021, бюллетени 2.jpg|Ενδεικτικά ψηφοδέλτια από διαφορετικές περιοχές.
Αρχείο:Vyacheslav Volodin vote in the 2021 legislative election.jpg|Ο Βιάτσεσλαβ Βολόντιν στην κάλπη.
Αρχείο:Sergey Shoygu vote in the 2021 legislative election.jpg|Ο Σεργκέι Σόιγκου στην κάλπη.   


## Αποτελέσματα

## Παραπομπές


2021
Κατηγορία:Εκλογές του 2021
Άγιος Γεώργιος Ιστιαίας Εύβοιας

Ο **Άγιος Γεώργιος** Ιστιαίας είναι πεδινό χωριό στη βόρεια Εύβοια και την Περιφερειακή Ενότητα Εύβοιας.

## Γεωγραφικά - ιστορικά στοιχεία
Ο Άγιος Γεώργιος βρίσκεται δίπλα και νότια της Ιστιαίας σε υψόμετρο 59 μέτρα. Απέχει περίπου 19 χλμ. ΝΔ. από την Αιδηψό και 109 χλμ. ΒΔ. από την Χαλκίδα. Το όνομα του χωριού προέρχεται από  την μονή του Αγίου Γεωργίου των Ηλίων, μετόχι της οποίας η γύρω περιοχή και σε αυτό στεγαζόταν το ηγουμενείο, οι ξενώνες του μοναστηριού και οι βοηθητικοί τους χώροι (στο ηγουμενείο λειτούργησε και το πρώτο σχολείο του χωριού). Γύρω στο 1900 έγινε απαλλοτρίωση και παραχώρηση των χωραφιών στους ήδη εγκαταστημένους κατοίκους αλλά και σε πρόσφυγες από την Μικρά Ασία που εγκαταστάθηκαν στην περιοχή μετά την Μικρασιάτικη καταστροφή.

Ως ξεχωριστός οικισμός αναφέρεται επίσημα, μετά την ενσωμάτωση της Εύβοιας, το 1835 να προσαρτάται στον τότε δήμο Ιστιαίων. Σύμφωνα με το σχέδιο Καλλικράτης μαζί με την Ιστιαία, τα Κανατάδικα, τη Νέα Σινασό και το Νεοχώρι αποτελούν τη δημοτική κοινότητα Ιστιαίας που υπάγεται στη δημοτική ενότητα Αιδηψού του Δήμου Ιστιαίας-Αιδηψού και σύμφωνα με την απογραφή 2011 έχει 389 κατοίκους.
## Πληθυσμός

## Σημείωση
Στον ίδιο δήμο βρίσκονται οι συνώνυμοι οικισμοί Άγιος Γεώργιος Λιχάδος και Άγιος Γεώργιος Γιάλτρων.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Ιστιαίας - Αιδηψού
Κατηγορία:Χωριά της περιφερειακής ενότητας Ευβοίας
Κλερ Μπλουμ

Η **Κλερ Μπλουμ** (αγγλικά: Claire Bloom, γεννημένη Patricia Claire Blume) (Λονδίνο, 15 Φεβρουαρίου 1931) είναι Βρετανή ηθοποιός του θεάτρου και του κινηματογράφου. 

## Βιογραφία
Η Μπλουμ ήταν εγγονή Ρωσοεβραίων εμιγκρέδων. Στράφηκε από πολύ νέα στο θέατρο. Έγινε γνωστή για πρωταγωνιστικούς ρόλους σε πολύ σημαντικά θεατρικά έργα όπως: *[[Άμλετ]]* και *[[Ρωμαίος και Ιουλιέτα]]* του Σαίξπηρ, *[[Λεωφορείον ο Πόθος|Λεωφορείον ο πόθος]]* του Τένεσι Γουίλιαμς, *[[Το κουκλόσπιτο]]* του Ερρίκου Ίψεν και *[[Ταξίδι μιας μεγάλης μέρας μέσα στη νύχτα]]* του Ευγἐνιου Ο'Νηλ. 

Επίσης, έχει παίξει σε σχεδόν εξήντα ταινίες δίπλα σε αστέρες του Χόλιγουντ όπως οι Τσάρλι Τσάπλιν (με τον οποίο ξεκίνησε την κινηματογραφική της σταδιοδρομία στην ταινία *[[Τα φώτα της ράμπας (ταινία)|Τα φώτα της ράμπας]]* το 1952), Ρίτσαρντ Μπάρτον, Λόρενς Ολίβιε, Πολ Νιούμαν, Τζέιμς Μέισον κ.ά.

Έκανε τρεις γάμους, οι οποίοι κατέληξαν σε διαζύγια. Από τον πρώτο της γάμο με τον Αμερικανό ηθοποιό Ροντ Στάιγκερ απέκτησε μια κόρη που είναι τραγουδίστρια της όπερας (Άννα Στάιγκερ, γεν. 13 Φεβρουαρίου 1960). Το 1996, η Μπλουμ δημοσίευσε την αυτοβιογραφία της με τίτλο *Εγκαταλείποντας το κουκλόσπιτο*, όπου δίνει λεπτομέρειες για τους γάμους και τις ερωτικές της σχέσεις. Σε αυτό, κατηγόρησε τον τρίτο της σύζυγο, τον Αμερικανό συγγραφέα Φίλιπ Ροθ, για χειραγώγηση, συναισθηματικούς εκβιασμούς κ.λπ. Ο Ροθ απάντησε στις κατηγορίες με το μυθιστόρημά του *Παντρεύτηκα έναν κομμουνιστή* (1998), στο οποίο το κύριο κακό πρόσωπο μοιάζει με την Μπλουμ.

Το 2010, η Μπλουμ έπαιξε τον ρόλο της βασίλισσας Μαίρης στη βρετανική ταινία *[[Ο λόγος του βασιλιά]]*.
 
220px|left|thumb|Η Κλερ Μπλουμ και ο Τζον Νέβιλ σε παράσταση του έργου ''Ρωμαίος και Ιουλιέτα'' για την αγγλική τηλεόραση (1957).
Το 2013, τιμήθηκε με τον τίτλο της Ταξιάρχισσας (Commander) του Τάγματος της Βρετανικής Αυτοκρατορίας για τις υπηρεσίες της στη δραματική τέχνη.

## Παραπομπές



Κατηγορία:Αγγλίδες ηθοποιοί θεάτρου
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί φωνής
Κατηγορία:Διοικητές του Τάγματος της Βρετανικής Αυτοκρατορίας
Πούντα Πάρου

Η **Πούντα** είναι παραθαλάσσιος οικισμός στη δυτική Πάρο. Σύμφωνα με την απογραφή του 2011 έχει 240 κατοίκους. Η Πούντα διαθέτει μικρό λιμένα από τον υπάρχει ακτοπλοϊκή σύνδεση με την Αντίπαρο απέναντι. Η απόσταση μεταξύ των δύο είναι ένα μίλι και η διαδρομή διαρκεί περίπου 7 λεπτά. Ανάμεσα στην Πούντα και στην Αντίπαρο βρίσκεται το Ρευματονήσι. Η Πούντα απέχει 9 χιλιόμετρα από την Παροικιά. Η Πούντα αναγνωρίστηκε ως ανεξάρτητος οικισμός το 1961.

Νότια του λιμανιού βρίσκεται η παραλία της Πούντας, μια μεγάλη αμμουδερή παραλία, όπου λειτουργεί μικρός αριθμός χώρων εστίασης και υπάρχει η δυνατότητα ενοικίασης εξοπλισμού ιστιοσανίδας, κάιτ-σέρφινγκ ή άλλου εξοπλισμού. Η παραλία είναι δημοφιλής προορισμός για θαλάσσια σπορ. Παραλία με το ίδιο όνομα υπάρχει και στην ανατολική Πάρο.

## Παραπομπές


Κατηγορία:Χωριά της περιφερειακής ενότητας Πάρου
Κατηγορία:Λιμένες της Ελλάδας
Τραχωνίτις

Η **Τραχωνίτις** (ή **Τραχωνίτιδα**· αραβικά: اللجاة, **αλ-Λατζάτ** εβραϊκά: ארגוב, **Αργκόμπ**) είναι το μεγαλύτερο πεδίο λάβας στη νότια Συρία, το οποίο εκτείνεται περίπου σε 900 τετραγωνικά χιλιόμετρα. Βρίσκεται γύρω στα 50 χιλιόμετρα νοτιοανατολικά της Δαμασκού, η Τραχωνίτις συνορεύει με την πεδιάδα Αυρανίτις στα δυτικά και τους πρόποδες του Τζαμπάλ αλ-Ντρουζ στα νότια. Το μέσο υψόμετρο είναι μεταξύ 600 και 700 μέτρων πάνω από την επιφάνεια της θάλασσας, με τον υψηλότερο ηφαιστειακό κώνο σκωριών να είναι 1.159 μέτρα πάνω από την επιφάνεια της θάλασσας. Λαμβάνοντας λίγες ετήσιες βροχοπτώσεις, η Τραχωνίτις είναι σε μεγάλο βαθμό άγονη, αν και υπάρχουν διάσπαρτα κομμάτια καλλιεργήσιμης γης σε μερικά από τα κοιλώματά της.

## Χάρτες

Αρχείο:Rijk Herodes de Grote.PNG
Αρχείο:Trachonitis zur Römerzeit.jpg
Αρχείο:Trachonitis.jpg
Αρχείο:1889 Palestine, geological.jpg
Αρχείο:1889 Palestine, physical.jpg
Αρχείο:1889 Palestine in the beginning of the Christian Era.jpg
Αρχείο:Palestine in the time of Jesus.jpg
Αρχείο:Near east lrg.jpg


## Παραπομπές


Κατηγορία:Εβραϊκές Βιβλικές τοποθεσίες
Κατηγορία:Γεωγραφία της Συρίας
Μπιλ Ουόλτον

Ο **Ουίλιαμ Θίοντορ «Μπιλ» Ουόλτον** (*William Theodore "Bill" Walton III*, 5 Νοεμβρίου 1952 – 27 Μαΐου 2024) ήταν Αμερικανός επαγγελματίας καλαθοσφαιριστής. 

Στην κολεγιακή πορεία του κέρδισε τρία συνεχόμενα βραβεία εθνικού παίκτη της χρονιάς (1972–74), ενώ οδήγησε το UCLA στα πρωταθλήματα του NCAA το 1972 και το 1973. Ήταν η πρώτη συνολική επιλογή στο ντραφτ του ΝΒΑ του 1974, οδήγησε τους Πόρτλαντ Τρέιλ Μπλέιζερς στο πρωτάθλημα του ΝΒΑ το 1977, κερδίζοντας το βραβείο του πολυτιμότερου παίκτη των τελικών του ΝΒΑ εκείνη τη σεζόν. Το 1978 αναδείχθηκε στον πιο πολύτιμο παίκτη της κανονικής περιόδου (MVP). Ωστόσο, η επαγγελματική του καριέρα  παρεμποδίστηκε σημαντικά από πολλαπλούς τραυματισμούς στο πόδι που απαιτούσαν χειρουργικές επεμβάσεις. Κέρδισε άλλο τίτλο πρωταθλήματος με τους Μπόστον Σέλτικς το 1986. Εισήχθη στο Naismith Memorial Basketball Hall of Fame το 1993 και συμπεριλήφθηκε στην επετειακή επιλογή των 50 χρόνων του ΝΒΑ το 1996. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του. Απεβίωσε από καρκίνο στις 27 Μαΐου 2024, σε ηλικία 71 ετών.

## Τίτλοι και διακρίσεις

* 2 × Πρωτάθλημα NBA (1977, 1986)
* ΝΒΑ πολυτιμότερος παίκτης (1978)
* Πολυτιμότερος παίκτης των τελικών NBA (1977)
* 2 × NBA All-Star (1977, 1978)
* Πρώτη ομάδα All-NBA (1978)
* Δεύτερη ομάδα All-NBA  (1977)
* 2 × NBA Καλύτερη αμυντική ομάδα (1977, 1978)
* NBA Καλύτερος έκτος παίκτης (1986)
* Πρώτος στα ριμπάουντ  NBA (1977)
* Πρώτος στα κοψίματα NBA (1977)
* Η φανέλα με το νούμερο Νο. 32 αποσύρθηκε από τους Πόρτλαντ Τρέιλ Μπλέιζερς
* Επετειακή ομάδα των 50 χρόνων του NBA 
* Επετειακή ομάδα των 75 χρόνων του NBA 
* 2 × Πρωταθλητής NCAA (1972, 1973)
* 2 × NCAA φάιναλ φορ  καλύτερος παίκτης (1972, 1973)
* 3 × Παίκτης της χρονιάς στο National College (1972–1974)
* 3 × Συνεχείς φορές All-American (1972 – 1974)
* Η φανέλα με το Νο. 32  αποσύρθηκε από το UCLA Μπρούινς

## Παραπομπές


## Εξωτερικοί σύνδεσμοι
 
* Αναλυτικά στατιστικά καριέρας 
* William T. "Bill" Walton 

 

 
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές Πόρτλαντ Τρέιλ Μπλέιζερς
Κατηγορία:Καλαθοσφαιριστές Λος Άντζελες Κλίπερς
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές All-Star Game (NBA)
Κατηγορία:Εισαχθέντες στο Naismith Memorial Basketball Hall of Fame
Κατηγορία:Σέντερ
Όσκαρ Βέρνερ

Ο **Όσκαρ Βέρνερ** (Γερμανικά: Oskar Werner, γεννημένος Oskar Josef Bschließmayer, Βιέννη, 13 Νοεμβρίου 1922 &ndash; Μαρβούργο, Δυτική Γερμανία, 23 Οκτωβρίου 1984) ήταν Αυστριακός ηθοποιός του θεάτρου και του κινηματογράφου. 

Ξεκίνησε την θεατρική του σταδιοδρομία τον Οκτώβριο του 1941, αλλά δύο μήνες αργότερα κλήθηκε να υπηρετήσει στην Βέρμαχτ. Τον Δεκέμβριο του 1944 λιποτάκτησε και κρύφθηκε σε δάση κοντά στην Βιέννη, με την τότε σύζυγό του και την κόρη τους, μέχρι να περάσει ο πόλεμος.

Πρωταγωνίστησε σε σημαντικές ευρωπαϊκές και αμερικανικές ταινίες την περίοδο 1960 με 1980, μεταξύ των οποίων 
* *Ζυλ και Ζιμ* (1962), σε σκηνοθεσία του Φρανσουά Τρυφώ
* *[[Το πλοίο των τρελών]]* (1964), σε σκηνοθεσία του Στάνλεϊ Κρέιμερ
* *[[Ο κατάσκοπος που γύρισε από το κρύο (ταινία)|Ο κατάσκοπος που γύρισε από το κρύο]]* (1965), σε σκηνοθεσία του Μάρτιν Ριτ
* *[[Φαρενάιτ 451 (ταινία)|Φαρενάιτ 451]]* (1966), σε σκηνοθεσία του Φρανσουά Τρυφώ
* *Το ταξίδι των καταραμένων* (1976), σε σκηνοθεσία του Στιούαρτ Ρόζενμπεργκ, κ.ά.. 

Ο Βέρνερ πέθανε ξαφνικά από καρδιακή ανακοπή στις 23 Οκτωβρίου 1984, ενώ βρίσκονταν σε περιοδεία στο Μαρβούργο της τότε Δυτικής Γερμανίας. Ο θάνατός του αποδόθηκε στον χρόνιο αλκοολισμό του.

## Παραπομπές


Κατηγορία:Αυστριακοί ηθοποιοί
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Μονή Αυγού

Η **Ιερά Μονή Αγίου Δημητρίου Αυγού** είναι ένα από τα σημαντικότερα χριστιανικά μνημεία της Αργολίδας. Οι απαρχές της ανάγονται στον 11ο αιώνα και βρίσκεται κοντά στο χωριό Δίδυμα Αργολίδας. Η πρόσβαση γίνεται είτε από τα Καρνεζαίικα Ιρίων στα δυτικά, είτε από την Πελεή στα ανατολικά.

Η Μονή, που διαλύθηκε όπως και πολλές άλλες από την αντιβασιλεία του Όθωνα, αναφέρεται σε ελάχιστα νεότερα έγγραφα που σώζονται στα Γενικά Αρχεία του Κράτους, οπότε είναι άγνωστο το έτος ιδρύσεώς της και όλη σχεδόν η ιστορία της.

Από το κτηριακό συγκρότημα του μοναστηριού σώζεται το δισυπόστατο καθολικό, που είναι λαξευμένο σε βράχο στις τρεις πλευρές του, εκτός από τη βόρεια και μέρος της δυτικής, δηλαδή της προσόψεως του ναού. Μια πυρκαγιά κατά τον 19ο αιώνα κατέστρεψε το ξυλόγλυπτο επίχρυσο τέμπλο και συνετέλεσε στην πτώση των κονιαμάτων των θόλων και των κογχών, με αποτέλεσμα να καταστραφούν οι αγιογραφίες και να αποκαλυφθεί η τοιχοδομία, που μαρτυρεί την άριστη πλινθοδομή. Χαρακτηριστικά του ναού είναι το τρίκογχο βήμα με τον θόλο, το σταυροθόλιο του κυρίως ναού και η πλινθοδομή.

Παρακείμενο σπήλαιο, που είναι η μία από τις δύο κρατηροειδείς δολίνες για τις οποίες είναι γνωστά τα Δίδυμα Αργολίδας, χρησιμοποιήθηκε από τη μονή ως οστεοφυλάκιο και είναι αφιερωμένο στη Μεταμόρφωση του Σωτήρος. Σε αυτό σώζεται τοιχογραφία του 11ου αιώνα, στην οποία απεικονίζεται η Θεοτόκος με το Θείο Βρέφος περιστοιχιζόμενη από τις Αγίες Άννα και Κυριακή. Στο ίδιο σπήλαιο σώζονται και άλλες τοιχογραφίες, αλλά πολύ μεταγενέστερες, του 17ου αιώνα.

## Παραπομπές


## Πηγές
* Το ομώνυμο λήμμα στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σσ. 82-83

Αβγου
Αυγου
3310 Πάτσυ

Η **Πάτσυ (Patsy)** είναι αστεροειδής που περιφέρεται στην εξωτερική (δηλαδή την προς τον πλανήτη Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,8. Ανακαλύφθηκε το 1931 από τον Αμερικανό αστρονόμο Κλάιντ Τόμπω, που παρατηρούσε από το Αστεροσκοπείο Λόουελ στο Φλάγκσταφ της Αριζόνα και έδωσε στον αστεροειδή το όνομα της συζύγου του Πατρίτσια ή «Πάτσυ» (1912-2012).

## Φυσικά χαρακτηριστικά
Η μέση διάμετρος της Πάτσυ εκτιμάται σε 24 ± 3 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,18 ± 0,04. Η Πάτσυ περιστρέφεται γύρω από τον εαυτό της μία φορά κάθε 9 ώρες και 22 λεπτά.

## Παραπομπές


### Εξωτερικοί σύνδεσμοι - πηγές
* Τροχιά από το JPL (Java) / Εφημερίδα

Πατσυ
3311 Ποντομπέντ

Ο **Ποντομπέντ (Podobed)** είναι αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 12,1. Ανακαλύφθηκε το 1976 από τον Ρώσο/Σοβιετικό αστρονόμο Νικολάι Τσερνίχ, που παρατηρούσε από το Ναούτσνι της Κριμαίας, και πήρε το όνομά του προς τιμή του Σοβιετικού αστρονόμου Βλαντίμιρ Β. Ποντομπέντ (Владимир Владимирович Подобед, προφέρ. «Πανταμπέντ», 1918-1992).

Αξιοσημείωτη είναι η μικρή κλίση της τροχιάς του Ποντομπέντ ως προς την εκλειπτική, μόλις 55΄53΄΄, κάτι που θα καθιστούσε ευκολότερη μία πιθανή αποστολή διαστημοπλοίου από τη Γη προς αυτόν. 

## Φυσικά χαρακτηριστικά
Η μέση διάμετρος του Ποντομπέντ εκτιμάται σε 17 έως 18 χιλιόμετρα. Ο φασματικός τύπος του είναι **T**, ενώ το γεωμετρικό άλβεδό του είναι 0,039. Είναι άγνωστο αν και με ποια περίοδο περιστρέφεται ο Ποντομπέντ γύρω από τον εαυτό του.

## Παραπομπές


## Πηγές - εξωτερικοί σύνδεσμοι
* Τροχιά από το JPL (Java) / Εφημερίδα

Ποντομπεντ
3313 Μέντελ

Ο **Μέντελ (Mendel)** είναι μικρός αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 12,1. Ανακαλύφθηκε το 1980 από τον Τσέχο αστρονόμο Αντονίν Μρκος, που παρατηρούσε από το Αστεροσκοπείο Κλετ, και πήρε το όνομά του προς τιμή του θεμελιωτή της νεότερης γενετικής Αυστριακού μοναχού Γκρέγκορ Μέντελ.

## Φυσικά χαρακτηριστικά
Η μέση διάμετρος του Μέντελ εκτιμάται σε 8,8 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,275 ± 0,061. Ο Μέντελ περιστρέφεται γύρω από τον εαυτό του μία φορά κάθε 9 έως 17 ώρες.

## Παραπομπές


## Πηγές - εξωτερικοί σύνδεσμοι
* Τροχιά από το JPL (Java) / Εφημερίδα

Μεντελ
3314 Μπηλς

Ο **Μπηλς (Beals)** είναι μικρός αστεροειδής, που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 13,1. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Καναδού αστρονόμου Καρλάυλ Σμιθ Μπηλς.

## Φυσικά χαρακτηριστικά
Η μέση διάμετρος του Μπηλς εκτιμάται σε 6,7 έως 8,8 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,221 ± 0,053. Ο Μπηλς περιστρέφεται γύρω από τον εαυτό του μία φορά κάθε 5 ώρες 27 λεπτά και 42 δευτερόλεπτα.

## Παραπομπές


## Πηγές - εξωτερικοί σύνδεσμοι
* Τροχιά από το JPL (Java) / Εφημερίδα

Μπηλς
3309 Μπρορφέλντε

Ο **Μπρορφέλντε (Brorfelde)** είναι μικρός διπλός αστεροειδής, που περιφέρεται στο εσώτατο όριο (το προς τον Ήλιο) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε στις 28 Ιανουαρίου 1982 από τους Δανούς αστρονόμους Κόρε Σ. Γένσεν και Καρλ Αουγκούστεσεν, που παρατηρούσαν από το Αστεροσκοπείο του Μπρορφέλντε, η ονομασία του οποίου δόθηκε στον αστεροειδή, καθώς ήταν ο πρώτος αστεροειδής που ανακαλύφθηκε από αυτό το Αστεροσκοπείο. Η αρχική προσωρινή ονομασία του αστεροειδούς ήταν **1982 BH** και η τελική του ονομασία δημοσιεύθηκε από το Minor Planet Center / MPC (Κέντρο Ελασσόνων Πλανητών) στις 7 Σεπτεμβρίου 1987 (M.P.C. 12210).

Ανήκει στην Οικογένεια αστεροειδών της Ουγγαρίας. Είναι ένας από τους ελάχιστους αστεροειδείς της Κύριας Ζώνης που συμπληρώνει μία περιφορά γύρω από τον Ήλιο σε λιγότερο από χίλιες γήινες ημέρες (και μάλιστα ειδικά αυτός είναι ένας από τους ακόμα πιο ελάχιστους που έχουν «έτος» με διάρκεια λιγότερη και από 900 ημέρες), καθώς χρειάζεται 895,1 ημέρες ή 2 χρόνια και 5 μήνες. Περιφέρεται γύρω από τον Ήλιο σε απόσταση που κυμαίνεται από 1,7 έως 1,9 αστρονομικές μονάδες (AU).

## Φυσικά χαρακτηριστικά
Η μέση διάμετρος του αστεροειδούς 3309 Μπρορφέλντε εκτιμάται σε 3,5 έως 5,1 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του εκτιμάται σε 0,25 έως 0,46. Ο Μπρορφέλντε περιστρέφεται γύρω από τον εαυτό του μία φορά κάθε 2 ώρες, 30 λεπτά και 15 δευτερόλεπτα, μια ταχεία περιστροφή, ακόμα και για αστεροειδή.

## Δορυφόρος
Από τις καλής ποιότητας φωτομετρικές παρατηρήσεις των Μπράιαν Γουόρνερ και Πετρ Πράβετς το 2005, ανακαλύφθηκε ότι ο *Brorfelde* είναι διπλός αστεροειδής. Το μικρότερο μέλος του, έχει περίοδο περιφοράς γύρω από το κοινό κέντρο μάζας τους 18,48 ώρες και διάμετρο γύρω στο 1 χιλιόμετρο, με βάση έναν λόγο μέσων διαμέτρων 0,26 ± 0,02 για τα δύο μέλη. Τον Ιανουάριο του 2014, επανάληψη των παρατηρήσεων από τον Μπράιαν Γουόρνερ έδωσε περίοδο περιφοράς 18,51 ώρες.

## Παραπομπές

## Εξωτερικοί σύνδεσμοι - πηγές
* Τροχιά από το JPL (Java) / Εφημερίδα.
* Lightcurve plot of 3309 Brorfelde, Palmer Divide Observatory, *Brian D. Warner* (2009).
* (3309) Brorfelde, datasheet, johnstonsarchive.net
* Asteroids with Satellites, *Robert Johnston*, johnstonsarchive.net
* Asteroid Lightcurve Database (LCDB), query form (info )
* Dictionary of Minor Planet Names, Google books.
* Asteroids and comets rotation curves, CdR – Observatoire de Genève, Raoul Behrend.
* Discovery Circumstances: Numbered Minor Planets (1)-(5000) – Minor Planet Center (Κέντρο Ελασσόνων Πλανητών).

Μπρορφελντε
Μπρορφελντε
3316 Χέρτσμπεργκ

Ο **Xέρτσμπεργκ (Herzberg)** είναι αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 11,71. Ανακαλύφθηκε το 1984 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Καναδογερμανού φυσικοχημικού Γκέρχαρντ Xέρτσμπεργκ (Βραβείο Νόμπελ Χημείας 1971).

## Φυσικά χαρακτηριστικά
Η μέση διάμετρος του Xέρτσμπεργκ εκτιμάται σε 17 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,052. Ο Xέρτσμπεργκ περιστρέφεται γύρω από τον εαυτό του *πιθανώς* μία φορά κάθε 9 έως 10 ώρες.

## Παραπομπές


## Πηγές - εξωτερικοί σύνδεσμοι
* Τροχιά από το JPL (Java) / Εφημερίδα

Χερτσμπεργκ
3317 Πάρις

Ο **Πάρις (Paris)** είναι μεγάλος αστεροειδής της Τρωικής Ομάδας του Δία («επόμενο» μέλος), με απόλυτο μέγεθος (όπως ορίζεται για το Ηλιακό Σύστημα) 8,4. Ανακαλύφθηκε το 1984 από τους Αμερικανούς αστρονόμους Κάρολυν Σουμέικερ και [Γιουτζήν Σουμέικερ, που παρατηρούσαν από το [Αστεροσκοπείο του Πάλομαρ, και πήρε το όνομά του από τον ομώνυμο πρίγκιπα της Τροίας, ο οποίος προκάλεσε τον [Τρωικός Πόλεμος|Τρωικό Πολέμο]]. Ο Πάρις είναι οπωσδήποτε ένας από τους μεγαλύτερους 11 τρωικούς αστεροειδείς του Δία, και μπορεί να είναι έως και ο έκτος μεγαλύτερος, μετά τους Έκτορα, Πάτροκλο, Αγαμέμνονα, Αχιλλέα και Μέντορα.

## Φυσικά χαρακτηριστικά
Η μέση διάμετρος του Πάρι εκτιμάται σε 118,8 ± 1,2 χιλιόμετρα. Ο φασματικός τύπος του είναι **T** (κατά SMASSII) ή **D** (κατά Bus–DeMeo), ενώ το γεωμετρικό άλβεδό του είναι 0,055 ή λίγο μεγαλύτερο, έως 0,063. Ο Πάρις περιστρέφεται γύρω από τον εαυτό του μία φορά κάθε 7 ώρες 4 λεπτά και 52 δευτερόλεπτα.

## Παραπομπές


## Εξωτερικοί σύνδεσμοι - πηγές
* Τροχιά από το JPL (Java) / Εφημερίδα

Παρις
Πέρσι Σραμ

Ο **Πέρσι Έρνστ Σραμ** (γερμ. *Percy Ernst Schramm*, 1894 - 1970) ήταν Γερμανός ιστορικός που ερεύνησε κυρίως την ιστορία του πρώιμου και ώριμου Μεσαίωνα καθώς και την πολιτιστική και οικογενειακή ιστορία των Χανσεατικών οικογενειών της σύγχρονης εποχής. Συγκαταλέγεται στους κορυφαίους διεθνούς φήμης Γερμανούς ιστορικούς του Μεσαίωνα του 20ού αιώνα.

Γεννήθηκε στις 14 Οκτωβρίου 1894 στο Αμβούργο. Με διακοπή λόγω στρατιωτικής θητείας στον Β΄ Παγκόσμιο Πόλεμο και απαγόρευσης διδασκαλίας μέχρι το 1948, ο Σραμ δίδαξε από το 1929 έως το 1970 ως τακτικός καθηγητής μέσης και σύγχρονης ιστορίας και ιστορικών βοηθητικών επιστημών στο Πανεπιστήμιο του Γκέτινγκεν. Το έργο του Σραμ διαμορφώνεται σε μεγάλο βαθμό από την επαφή του με τον Άμπι Βάρτμπουργκ, τον πρωτοπόρο των σύγχρονων πολιτιστικών σπουδών και τον ιστορικό τέχνης και πολιτισμού Φριτς Ζαξλ . Η άκριτη στάση του Σραμ απέναντι στον εθνικοσοσιαλισμό διέλυσε τη φιλία του με τον Ζαξλ και εμπόδισε επίσης την περαιτέρω ανταλλαγή με τη Βιβλιοθήκη Πολιτιστικών Σπουδών Βάρτμπουργκ, η οποία διοικούνταν από Εβραίους μελετητές και μετακόμισε στο Λονδίνο. Από το 1943 ο Σραμ κρατούσε το πολεμικό ημερολόγιο στο αρχηγείο της Βέρμαχτ .

Το έργο του Σραμ έχει πρωτοποριακό χαρακτήρα στη μεσαιωνική έρευνα. Το κύριο ενδιαφέρον του ήταν η έρευνα των μεσαιωνικών ηγεμόνων. Πραγματοποίησε πρωτοποριακή έρευνα για σύμβολα και τελετουργίες κυριαρχίας, την Οθωνική αυτοκρατορία και την πολιτική εικονογραφία.

Στις αρχές της δεκαετίας του 1960 δημοσίευσε το *πολεμικό ημερολόγιο του Αρχηγείου της Βέρμαχτ* . Μέσα από αυτήν την έκδοση και τις δραστηριότητες διαλέξεων, απέκτησε τη φήμη ενός από τους κορυφαίους ειδικούς για την ιστορία του Δεύτερου Παγκοσμίου Πολέμου στη μεταπολεμική περίοδο. 

Απεβίωσε στις 12 Νοεμβρίου 1970 στο Γκέττινγκεν.

## Παραπομπές


Κατηγορία:Γερμανοί ιστορικοί
Κατηγορία:Μέλη της Βασιλικής Σουηδικής Ακαδημίας Επιστημών
Κατηγορία:Μέλη της Βαυαρικής Ακαδημίας Επιστημών
Κατηγορία:Γερμανοί πρωταγωνιστές του Α' Παγκοσμίου Πολέμου
Κατηγορία:Μέλη του Ναζιστικού Κόμματος
Κατηγορία:Σελίδες με μη επιθεωρημένες μεταφράσεις
Έισα Χάτσινσον

Ο **Γουίλιαμ Έισα Χάτσινσον II** (αγγλικά: *William Asa Hutchinson*, 3 Δεκεμβρίου 1950), είναι Αμερικανός πολιτικός, δικηγόρος και επιχειρηματίας, που υπηρέτησε ως 46ος Κυβερνήτης του Αρκάνσας από τον Ιανουάριο του 2015 έως τον Ιανουάριο του 2023. Είναι μέλος του Ρεπουμπλικανικού Κόμματος.

Προηγουμένως, υπηρέτησε ως Υφυπουργός Εσωτερικής Ασφαλείας των Ηνωμένων Πολιτειών υπό την Κυβέρνηση Μπους από το 2003 έως το 2005, ως Μέλος της Βουλής των Αντιπροσώπων των Ηνωμένων Πολιτειών για την 3η περιφέρεια του Αρκάνσας από το 1997 έως το 2001, ως Πρόεδρος του Ρεπουμπλικανικού Κόμματος στο Αρκάνσας από το 1990 έως το 1995, καθώς και ως Εισαγγελέας των ΗΠΑ για την Δυτική περιφέρεια του Αρκάνσας, από το 1982 έως το 1985.

Εξελέγη πρώτα φορά στο αξίωμα του Κυβερνήτη του Αρκάνσας, στις εκλογές του 2014, με ποσοστό 55.4% των ψήφων έναντι 41.5% του τότε Δημοκρατικού ανθυποψήφιού του. Επανεξελέγη το 2018, με ποσοστό 65.3% των ψήφων έναντι 31.8% του Δημοκρατικού ανθυποψήφιού του. Η θητεία του έληξε τον Ιανουάριο του 2023, λόγω ορίου θητείας. 

## Παραπομπές


Κατηγορία:Κυβερνήτες του Άρκανσο
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Αμερικανοί επιχειρηματίες
Κατάλογος πόλεων του Ισραήλ

Σε αυτόν τον **κατάλογο πόλεων του [[Ισραήλ]]** αναφέρονται οι πόλεις του Ισραήλ με πληθυσμό άνω των 100.000 κατοίκων, σύμφωνα με την εκτίμηση πληθυσμού του 2019.

## Παραπομπές


## Δείτε επίσης


Ισραήλ
Καναδικές ομοσπονδιακές εκλογές (2021)

Στις 20 Σεπτεμβρίου 2021 διεξήχθησαν **πρόωρες ομοσπονδιακές εκλογές στον [[Καναδάς|Καναδά]]**, για να εκλεγούν τα 338 μέλη της Καναδικής Βουλής των Κοινοτήτων.

Γύρω στα 6,8 εκατομμύρια εκλογείς ήδη ψήφισαν πρόωρα από την προηγούμενη εβδομάδα, ενώ την ημέρα των εκλογών αναμενόταν ότι γύρω στα 30 εκατομμύρια εγγεγραμμένοι ψηφοφόροι θα προσέλθουν στις κάλπες. Τα εκλογικά κέντρα άνοιξαν για 12 ώρες, αλλά οι ώρες λειτουργίας διέφεραν ανά περιοχή. Στη Βρετανική Κολούμπια άνοιξαν από τις 7.00 το πρωί ενώ στο Οντάριο και μεγάλο μέρος του Κεμπέκ άνοιξαν αργότερα, κατά τις 9.30.

## Ιστορικό
Στις 15 Αυγούστου 2021 ο Πρωθυπουργός Τζάστιν Τρυντώ ζήτησε από την Γενική Κυβερνήτρια του Καναδά Μαίρη Μέι Σάιμον να γίνει πρόωρη διάλυση του κοινοβουλίου και να προκηρυχθούν νέες εκλογές, επειδή πρέπει να ακουστεί η φωνή του λαού για το ποιος θα κυβερνήσει τη χώρα για τα επόμενα 4 χρόνια, μία κρίσιμη περίοδο με την πανδημία που ξέσπασε. Το αίτημα έγινε δεκτό, και ως ημέρα των εκλογών ορίστηκε η 20η Σεπτεμβρίου 2021. Η προεκλογική περίοδος ήταν η συντομότερη δυνατή, 36 ημέρες.

## Εκλογικό σύστημα
Το πολίτευμα του Καναδά είναι συνταγματική μοναρχία. Η Γενική Κυβερνήτρια του Καναδά υπέγραψε το εκλογικό διάταγμα στο όνομα της Αυτού Μεγαλειότητας Ελισάβετ Β'. Η Βουλή των Κοινοτήτων είναι η κάτω βουλή του Καναδικού Κοινοβουλίου. Αποτελείται από 338 μέλη που εκλέγονται με μυστική ψηφοφορία, με απλό πλειοψηφικό σύστημα από ισάριθμες μονοεδρικές εκλογικές περιφέρειες, για τετραετή θητεία.

## Αποτελέσματα

## Παραπομπές


Κατηγορία:Εκλογές στον Καναδά
Κατηγορία:Εκλογές του 2021
Νικόλας Θεοδώρου

Ο **Νικόλας Θεοδώρου** (Αθήνα, 17 Σεπτεμβρίου 2000) είναι Έλληνας σκακιστής που κατέχει τον τίτλο του Γκραντ Μετρ.

## Βιογραφία
Γεννήθηκε στην Αθήνα το 2000. Το 2006 η οικογένειά του μετακόμισε για επαγγελματικούς λόγους στο Ατσιπόπουλο του Ρεθύμνου. Μεγάλωσε εκεί, όπου και τελείωσε το δημοτικό σχολείο.

Στο Ρέθυμνο παρακολούθησε το γυμνάσιο και το λύκειο. Υπήρξε αριστούχος μαθητής και το 2018 αποφοίτησε από το Πειραματικό Λύκειο Ρεθύμνου.

## Σταδιοδρομία
Από πολύ μικρός (2007) ξεκίνησε σκακιστικά μαθήματα στον Σκακιστικό Όμιλο Ρεθύμνου (ΣΚΟΡ). Από το 2015 είναι αθλητής της Σκακιστικής Ακαδημίας Χανίων (ΣΑΧ).

Τον Ιούλιο του 2016 κατέκτησε τον τίτλο του *[[:en:FIDE_titles#International_Master_(IM)|International Master]]* (ΙΜ). Τον Σεπτέμβριο του 2021 συμπλήρωσε τις τρεις νόρμες για τον κορυφαίο τίτλο του Γκραντ Μετρ (*GM*). Σήμερα ο διεθνής βαθμός αξιολόγησής του είναι 2600 ELO, σύμφωνα με τη Διεθνή Σκακιστική Ομοσπονδία.

Έχει λάβει μέρος σε πολλές πανελλήνιες και διεθνείς σκακιστικές διοργανώσεις και έχει πετύχει πάρα πολλές διακρίσεις. Το 2022 πέτυχε, ως υπότροφος φοιτητής με τη σκακιστική ομάδα του Πανεπιστημίου Σεντ Λούις των ΗΠΑ, πρώτη θέση στο Final Four του Collegiate Chess των ΗΠΑ. Στην 44η Ολυμπιάδα στο Τσενάι της Ινδίας (27 Ιουλίου με 10 Αυγούστου 2022) πήρε το ασημένιο μετάλλιο για την επίδοσή του στη 2η σκακιέρα, με απόδοση 2764 ELO και 7,5 βαθμούς σε 9 αγώνες, έχοντας, εν τω μεταξύ, πετύχει νίκη στον αγώνα του με τον Λεβόν Αρονιάν.

Τον Μάιο του 2022 έλαβε το πτυχίο του στη Φυσική και στα Μαθηματικά, από το πανεπιστήμιο του Σεντ Λούις στις ΗΠΑ. Τα επόμενα δύο χρόνια (από τον Αύγουστο του 2022) πραγματοποίησε μεταπτυχιακές σπουδές στο πρόγραμμα Βιοστατιστικής και Ανάλυσης Υγείας στο ίδιο πανεπιστήμιο και με ανανεωμένη πλήρη υποτροφία για να συνεχίσει τη συμμετοχή του στην πανεπιστημιακή σκακιστική ομάδα.

Τον Αύγουστο του 2024, κέρδισε το ανοιχτό τουρνουά Α' στο Τεχνικό Πανεπιστήμιο της Ρίγας.

## Παραπομπές


## Εξωτερικοί σύνδεσμοι

* Nikolas Theodorou rating card at FIDE
* Nikolas Theodorou player profile and games at Chessgames.com
* Nikolas Theodorou chess games at 365Chess.com

* 

Κατηγορία:Έλληνες Γκραντ Μετρ
Κατηγορία:Έλληνες σκακιστές